
כתובות קיב ע"ב - פירוש שטיינזלץ

קיימי משמשא לטולא ומטולא לשמשא [היו עומדים, עוברים, ממקום שבו שמש למקום שבו צל ומהצל לשמש], כדי שתמיד יישבו בנוחיות, שלא יבואו לומר שלא נוח להם בארץ ישראל. ועוד מסופר: ר' חייא בר גמדא מיגנדר [היה מתגולל] בעפרה של הארץ, שנאמר: "כי רצו עבדיך את אבניה ואת עפרה יחננו" (תהלים קב, טו).


ועוד בענין ימות המשיח, אמר ר' זירא אמר ר' ירמיה בר אבא: דור שבו בן דוד בא — תהיה בו קטגוריא (לימוד חוב ושיטנה) כנגד תלמידי חכמים. כי אמריתה קמיה [כאשר אמרתי זאת לפני] שמואל, אמר: הם יעברו צירוף (בירור וניקוי) אחר צירוף, שנאמר: "ועוד בה עשיריה ושבה והיתה לבער" (ישעיה ו, יג). תני [שנה] רב יוסף בענין ימות המשיח: בזוזי ובזוזי דבזוזי [בוזזים ובוזזי בוזזים] ישדדו אז את ישראל.


אמר רב חייא בר אשי אמר רב: עתידין כל אילני סרק שבארץ ישראל שיטענו פירות שנאמר: "כי עץ נשא פריו" (יואל ב, כב), כל עץ, אפילו עץ סרק, וכל שכן "תאנה וגפן נתנו חילם" (שם).

